CELEX: 31991R1337
Language: el
Date: 1991-05-22 00:00:00
Title: Κανονισμός (ΕΟΚ) αριθ. 1337/91 της Επιτροπής της 22ας Μαΐου 1991 για την τροποποίηση του κανονισμού (ΕΟΚ) αριθ. 906/91 που καθορίζει, για τα κράτη μέλη, την απώλεια εισοδήματος καθώς και το ποσό της πριμοδότησης που καταβάλλεται ανά προβατίνα και ανά αίγα για την περίοδο εμπορίας 1990

Avis juridique important

|

31991R1337

Κανονισμός (ΕΟΚ) αριθ. 1337/91 της Επιτροπής της 22ας Μαΐου 1991 για την τροποποίηση του κανονισμού (ΕΟΚ) αριθ. 906/91 που καθορίζει, για τα κράτη μέλη, την απώλεια εισοδήματος καθώς και το ποσό της πριμοδότησης που καταβάλλεται ανά προβατίνα και ανά αίγα για την περίοδο εμπορίας 1990  

Επίσημη Εφημερίδα αριθ. L 127 της 23/05/1991 σ. 0026 - 0026

ΚΑΝΟΝΙΣΜΟΣ ( ΕΟΚ ) αριθ . 1337/91 ΤΗΣ ΕΠΙΤΡΟΠΗΣ  της 22ας Μαΐου 1991  για την τροποποίηση του κανονισμού ( ΕΟΚ ) αριθ . 906/91 που καθορίζει, για τα κράτη μέλη, την απώλεια εισοδήματος καθώς και το ποσό της πριμοδότησης που καταβάλλεται ανά προβατίνα  και ανά αίγα για την περίοδο εμπορίας 1990Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 3013/89 του Συμβουλίου της 25ης Σεπτεμβρίου 1989, για την κοινή οργάνωση αγορών στον τομέα του προβείου και αιγείου κρέατος (1 ), όπως τροποποιήθηκε από τον κανονισμό ( ΕΟΚ ) αριθ . 3577/90 ( 2) και ιδίως το άρθρο 5 παράγραφος 6,  Εκτιμώντας :  ότι, με τον κανονισμό ( ΕΟΚ ) αριθ . 906/91 ( 3 ), η Επιτροπή καθόρισε τα ποσά της πριμοδότησης ανά προβατίνα και το υπόλοιπο που πρέπει να καταβληθεί για την περίοδο 1990, και ιδίως τα ποσά που πρέπει να καταβληθούν στην περιοχή 4 για τους παραγωγούς  ελαφρών αμνών, αφενός, και τους παραγωγούς βαρέων αμνών αφετέρου -  ότι το άρθρο 5 παράγραφος 4 του κανονισμού ( ΕΟΚ ) αριθ . 3013/89 προβλέπει ότι ορισμένοι παραγωγοί ελαφρών αμνών μπορούν να λάβουν την πριμοδότηση την οποία λαμβάνουν οι παραγωγοί βαρέων αμνών - ότι οι ισπανικές αρχές πληροφόρησαν την Επιτροπή ότι, σ' αυτό  το κράτος μέλος, έχουν υποβληθεί αιτήσεις για την περίοδο 1990 - ότι, για να καθοριστεί το ποσό της πριμοδότησης και το υπόλοιπο που πρέπει να καταβληθεί στους παραγωγούς αυτούς, πρέπει να τροποποιηθεί ο κανονισμός ( ΕΟΚ ) αριθ . 906/91 -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Ο κανονισμός ( ΕΟΚ ) αριθ . 906/91 τροποποιείται ως εξής :  1 . Στο άρθρο 3 παράγραφος 1, όσον αφορά την περιφέρεια 4, προστίθεται στο τέλος η ακόλουθη περίπτωση :   "- παραγωγοί ελαφρών αμνών προς πάχυνση για βαρέα σφάγια, που πληρούν τους όρους του άρθρου 5 παράγραφος 4 του κανονισμού ( ΕΟΚ ) αριθ . 3013/89  23,839 ". 2 . Στο άρθρο 4, όσον αφορά την περιφέρεια 4 προστίθεται στο τέλος η ακόλουθη περίπτωση :   "- παραγωγοί ελαφρών αμνών προς πάχυνση για βαρέα σφάγεια, που πληρούν τους όρους του άρθρου 5 παράγραφος 4 του κανονισμού ( ΕΟΚ ) αριθ . 3013/89 και οι οποίοι έχουν λάβει τις προκαταβολές που προβλέπονται για τους παραγωγούς ελαφρών αμνών  14,089 ".   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από τις 12 Απριλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 22 Μαΐου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 289 της 7 . 10 . 1989, σ . 1 . ( 2 ) ΕΕ αριθ . L 353 της 17 . 12 . 1990, σ . 23 . ( 3 ) ΕΕ αριθ . L 91 της 12 . 4 . 1991, σ . 19 .